कोशिका रंजक
कोशिका रंजक ( Haematoxylin या hematoxylin / हेमैटोक्सिलीन) एक रासायनिक यौगिक है जो एक प्राकृतिक रंजक है। यह 'हैमेटोक्सिलम कम्पेचिआनम' (Haematoxylum campechianum) नामक वृक्ष की लकड़ी से निकाला जाता है। इसका रासायनिक सूत्र C16H14O6 है। इसका उपयोग ऊतकों को रंगने के लिये तथा वस्त्र उद्योग एवं चर्म उद्योग में रंजक के रूप में होता रहा है। रंजक के रूप में इसे अनेक नामों से जाना जाता र्हा है, जैसे 'पालो डी कम्पाची' (Palo de Campeche), 'लॉगवुड सत्व', नीलकाष्ठ और श्यामकाष्ठ। ऊतिकी में कोशिकारंजक का उपयोग करके के बाद प्रायः उसे इओसिन के द्वारा विरुद्धरंजन (counterstaining) किया जाता है। यद्यपि इस रंजक का नाम हैमेटोक्सिलिन है, किन्तु वास्तव में इसका सक्रिय रंजक हैमेटीन का ऑक्सीकृत रूप होता है। अपने शुद्ध रूप में हैमेटोक्सिलिन एक रंगहीन, क्रिस्टलीय ठोस है। लेकिन इसके बाजार में उपलब्ध नमूने हल्के भूरे या गहरे भूरे होते हैं।